डेढ़ साल में विकास नहीं सिर्फ लव जेहाद की बात
भास्कर न्यूज | कलानौर/रोहतक
पूर्वकेंद्रीय मंत्री एवं राजस्थान कांग्रेस कमेटी के अध्यक्ष सचिन पायलट ने भाजपा पर निशाना साधते हुए कहा कि उन्हें दुख होता है जब भाजपा नेता यह बात कहते हैं कि कांग्रेस मुक्त भारत बनाना है। कांग्रेस भी 50 साल से ज्यादा सत्ता में रही, लेकिन कभी भाजपा मुक्त भारत की बात नहीं की। सचिन पायलट ने रविवार को कलानौर ब्लाॅक में पंचायती गुर्जर धर्मशाला का उद्घाटन किया। उनके साथ रोहतक सांसद दीपेंद्र हुड्डा भी थे।
सचिन ने कहा कि आपस में प्रतिस्पर्धा हो सकती है, मतभेद हो सकते हैं, लेकिन हम एक-दूसरे के दुश्मन नहीं हैं। सचिन पायलट ने सवाल उठाया कि भाजपा ने डेढ़ साल के शासनकाल में सिर्फ लोगों के जज्बातों के साथ खिलवाड़ किया है। चाहे राम मंदिर की बात हो या फिर काला धन की। लव जेहाद हो या फिर घर वापसी। हर मामले में भाजपा ने लोगों के जज्बातों के साथ खेला है। भाजपा ने कभी अस्पताल और स्कूल की बात नहीं की। सचिन ने केंद्र पर बदले की भावना से काम करने का आरोप लगाया। कहा कि खेद की बात है कि भाजपा, सीबीआई समेत तमाम सरकारी एजेंसियों का दुरुपयोग कर रही है, लेकिन जनता साथ है। उन्होंने कांग्रेस अध्यक्ष सोनिया गांधी, उपाध्यक्ष राहुल गांधी और पूर्व सीएम भूपेंद्र हुड्डा के मुकदमों का भाजपा को इनका नुकसान झेलना पड़ेगा।
सचिन ने गुर्जर धर्मशाला का उद्घाटन किया।
कोर्ट और जनता दोनों के बीच लड़ेंगे लड़ाई : दीपेंद्र
प्रदेशकी भाजपा सरकार पर भी सचिन पायलट ने टिप्पणी की। उन्होंने कहा कि सरकार हर मोर्चे पर विफल है और सरकार की प्रशासन पर कोई पकड़ नहीं है। हरियाणा के विधायक और सांसद ही राज से राजी नहीं हैं। रोहतक के कांग्रेस सांसद दीपेंद्र हुड्डा ने प्रदेश सरकार पर प्रतिशोध बदले की भावना से काम करने का आरोप लगाया। उन्होंने कहा कि वे कानूनी लड़ाई भी लड़ेंगे और जनता के बीच जाकर भी लड़ाई लड़ेंगे।
bho_Deva mai_Deva hin_Deva hin_Deva awa_Deva hin_Deva hin_Deva